Na temelju članka 20.a st. (1) Zakona o radu Federacije BiH („Službene novine Federacije BiH“ broj: 26/16 i 89/18), članka 63. stavak 1. točka 3. i članka 101. Zakona o srednjem školstvu („Narodne novine HBŽ“ broj: 12/04. i 12/08.), članka 10. stavak (1) Kolektivnog ugovora za djelatnost srednjeg obrazovanja („Narodne novine HBŽ“ broj: 9/17), članka 26. Organizacije i sistematizacije radnih mjesta u Gimnaziji Livno (sastavni dio Pravilnika o radu), Kriterija za prijem u radni odnos zaposlenika Gimnazije Livno broj: 48/18 od 15. veljače 2018. godine, a uz prethodno pribavljenu suglasnost Ministarstva znanosti, prosvjete, kulture i športa HBŽ broj: 06-01-30-1661/22 od 3. kolovoza 2022. godine i Odluke Školskog odbora broj: 275/22 od 4. kolovoza 2022. godine Školski odbor Gimnazije Livno raspisuje

**N A T J E Č A J**

**za radna mjesta**

1. prof. hrvatskog jezika, jedan izvršitelj na određeno radno vrijeme, najdulje do kraja nastavne 2022./2023. godine, nepuna nastavna norma 12 sati tjedno
2. prof. filozofije, jedan izvršitelj na određeno vrijeme, najdulje do kraja nastavne 2022./2023. godine, nepuna norma 13 sati tjedno (6 sati filozofije i 4 sata logike u Gimnaziji Livno, 2 sata filozofije i 1 sat logike u SŠ „Tin Ujević“ Glamoč)
3. prof. matematike, jedan izvršitelj na neodređeno radno vrijeme, puna norma
4. prof. matematike, jedan izvršitelj na određeno radno vrijeme do 3. veljače 2023. godine, pola norma
5. spremačica, jedan izvršitelj na neodređeno puno radno vrijeme

Pored uvjeta određenih člankom 97. st. (3) i 98. st. (1) Zakona o srednjem školstvu, kandidati trebaju ispunjavati i uvjete određene člankom 2. st. (2) točka 1. i 11. Pravilnika o stručnoj spremi i pedagoško-psihološkom obrazovanju nastavnika i stručnih suradnika u srednjem školstvu („Narodne novine HBŽ “ broj: 01/12 i 01/14).

**Kandidati za radna mjesta 1-4 trebaju priložiti sljedeću obveznu dokumentaciju:**

1. Potpisana prijava na natječaj s kraćim životopisom
2. Dokaz o stručnoj spremi (original ili ovjerenu presliku diplome)
3. Uvjerenje o položenom stručnom ispitu (original ili ovjerenu presliku)
4. Izvod iz matične knjige rođenih
5. Uvjerenje o državljanstvu (ne starije od 3 mjeseca)
6. Potvrdu/uvjerenje o radnom iskustvu u obrazovnim ustanovama
7. Potvrdu o vremenu provedenom na Zavoda za upošljavanje za neuposlene osobe

Dodatna dokumentacija:

1. Uvjerenje nadležne Porezne uprave o radnom stažu
2. Potvrdu/uvjerenje o prosjeku ocjena za cijelo vrijeme studiranja izdanu od visokoškolske ustanove ili visokoškolskih ustanova ako je kandidat studirao na dvije ili više visokoškolskih ustanova. Dokaz umjesto potvrde/uvjerenja o prosjeku ocjena mogu biti i ovjerene preslike dopuna diplomama na dodiplomskim i diplomskim studijima (obvezna oba stupnja dostaviti)
3. Dokaz o uspjehu u radu (mentorstvo učenicima na županijskom natjecanju ili natjecanjima više razine)
4. Dokaz o organiziranju natjecanja učenika na najmanje općinskoj razini
5. Dokaz o objavljenim stručnim i znanstvenim radovima
6. Dokaz o sudjelovanju u edukacijama iz odgojno-obrazovnog područja i područja usko vezanog za obrazovanje
7. Dokaz o poznavanju rada na računalu

**Kandidati za radno mjesto pod rednim brojem 5 trebaju dostaviti sljedeću dokumentaciju:**

**Obvezna dokumentacija:**

1. Potpisana prijavu na natječaj s kraćim životopisom
2. Svjedodžbu o završenoj srednjoj školi (original ili ovjerenu presliku)
3. Izvod iz matične knjige rođenih
4. Uvjerenje o državljanstvu (ne starije od 3 mjeseca)

**Dodatna dokumentacija:**

1. Uvjerenje nadležne Porezne uprave o radnom stažu
2. Potvrdu o vremenu provedenom na Zavoda za upošljavanje za neuposlene osobe
3. Kućnu listu izdanu od nadležne gradske/općinske službe
4. Aktualne evidencije Zavoda za zapošljavanje o neuposlenim članovima obitelji s kućne liste
5. Potvrde obrazovnih ustanova da je član s kućne liste učenik ili student

Kao dokaze o socijalnom statusu kandidati se priložiti kućnu listu izdanu od nadležnog gradsko/općinskog tijela, aktualne evidencije Zavoda za zapošljavanje (za svaku neuposlenu osobu s kućne liste) i obrazovnih ustanova kojima se dokazuje da je član obitelji s kućne liste redoviti učenik ili student.

**Dokazi za radna mjesta od 1-4** za sve reference mogu biti isključivo izvornici ili ovjerene kopije diploma, nagrada, zahvalnica, certifikata, potvrda, rješenja, ugovora, a dokaz za poznavanje rada na računalu pored certifikata o edukaciji može biti i ovjerena preslika indeksa ili dodataka diplomama s popisom predmeta.

Kandidati su dužni obveznu i dodatnu dokumentaciju numerirati i priložiti prema redoslijedu kako je nabrojana u tekstu natječaja. Kandidat je obvezan u prijavi navesti redni broj/brojeve i naziv/nazive radnog/radnih mjesta na koje/koja se javlja.

Prijava kandidata koji nije dostavio dodatnu dokumentaciju ili dio dodatne dokumentacije će se smatrati potpunom, a kandidati će se bodovati samo na temelju onih kriterija za koje su dostavili urednu dokumentaciju.

Natječaj je 4. kolovoza 2022. godine objavljen na Radio Livnu, mrežnoj stranici Gimnazije Livno, portalu Livno online, stranicama Vlade HBŽ i na oglasnoj ploči Škole.

Rok za podnošenje prijava je do 12. kolovoza 2022. godine.

Nepravodobne, nepotpune i neuredne prijave neće se razmatrati.

U slučaju da se javi više od jednog kandidata, kandidati koji zadovoljavaju uvjete natječaja bit će pozvani na intervju.

Kandidat koji ne pristupi intervjuu gubi pravo daljnjeg sudjelovanja u natječajnom postupku.

O terminima održavanja intervjua kandidati će biti naknadno informirani prema kontakt telefonu navedenom u prijavi.

Prijave slati isključivo poštom na adresu: Gimnazija Livno, Kraljice Katarine 18, 80101 Livno s naznakom „Prijava na natječaj-ne otvarati“.

Andrea Penjak, prof. predsjednica Školskog odbora